Hjælp mig kære ænder! Carni har de sidste 14 begyndt at "fælde" på en ret mærkværdigvis. Det startede på bagbenene ved koderne og er begyndt at brede sig op til låret. Når jeg gnubber områderne falder selve hårsækkene af, og så står jeg med en blanding af hår, hårsække og skæl i hånden. Hvad er dette??????? Min boksudlejer tænker mider... Da hun havde tandlæge i sidste uge bad jeg ham om at tage et kig. Han mente at jeg bare skulle børste lidt ekstra og så skulle det nu nok forsvinde  (Der er ingen hestespecialister på Bornholm - Så det er ofte gæt og grimasser når man har dyrlæge ude!!) Skulle jeg evt gå igang med Virkon S, eller hvad er jeres erfaringer. Hun har det nu på begge bagben i forskellige runde områder. Og jeg synes generelt hun har fået mere skæl på kroppen. (Her fælder hun dog normalt og ikke i totter)
Hej, Vi har hovskægshest, som jo ofte døjer en del med mider og har efterhånden en del erfaring med emnet.. Et år fik de heste i stalden som er uden hovskæg pludselig skab i udbrud - det startede på piberne med småsår og hårene faldt af - vi skyndte os at behandle med Sebacil, og havde vi ikke gjort det havde det helt sikkert bredt sig til større områder på hestene. Nu er jeg jo ikke dyrlæge og har heller ikke set din hests ben, men umiddelbart kan det du beskriver godt lyde som skabsmider.. Skaben forårsager bl.a. fedtet pels, skæl, kløe, småsår og hårene kan falde af på de angrebne steder. Umiddelbart kan du forsøge at få dyrlægen til at sprøjte hesten imod skab med Dectomax eller Ivomec, vaske hesten i Sebacil eller gå på apoteket at købe Frontline/Advantage (Frontline/Advantage skal indeholde stoffet Fipronil for at være virksomt). Det er selvfølgelig bedst at have en dyrlæge med ind over mht. til den rette behandling og dosis - her er det svært for mig at vejlede dig synes jeg. Skabsmidens livscyklus skulle være 3 uger, hvorfor man skal huske at genbehandle efter 3 uger - det er for at undgå at miderne danner resistens imod de midler vi bekæmper dem med.. I øvrigt - den der med at tage en stiv børste og give stederne en ordentlig tur skulle også hjælpe, men kan vist ikke stå alene som behandling. Vh. AnjaR
Virkon S bekæmper diverse svampe, så det ville jeg ikke bruge - tror ikke svamp er din hests problem. Har din hest svamp er det højst sandsynligt Imaverol den skal behandles med. Vh. AnjaR
Når min gør det, er det dermatofilose. Men man skal nok se den først.
Tak for jeres svar. AnjaR : Det kunne meget vel være skabsmider da min historie minder om din - Jeg har ringet til dyrlægen og han kommer ned og kigger til hende imorgen. Det eneste jeg synes er lidt underligt er, at hun ikke har vist tegn på kløe eller ubehag. Hvilket mider jo også giver..